**Prehľad úloh a rozpis vyučovacích hodín – 2- 4. ročník**

**DRUHÁCI- TRETIACI - ŠTVRTÁCI dostanú zadania od učiteľov takto:**

**PON riešia zadania z predmetov: MAT, SJL, VYV/PVC**

**UTO riešia zadania z predmetov: MAT, SJL, PVO/PDA**

**STR riešia zadania z predmetov: MAT, SJL, ANJ**

**ŠTVR riešia zadania z predmetov: MAT, SJL, VLA**

**PIA riešia tie zadania, ktoré nestihli dokončiť**

1. Príklady **z MAT na PON- UTO- STR- ŠTV- PIA-** pripraví vyučujúci učiteľ - nie nové učivo, učivo bude rozdelené na povinnú časť - strednú obtiažnosť a dobrovoľnú časť - náročnejšia obtiažnosť

2. Prečítať zo **SJL** na **PON- UTO- STR- ŠTV- PIA** jednu kratučkú rozprávku /PON/, básničku UTO/ bájku /STR/- príslovie /ŠTV/, porekadlo /PIA/, tak aby vedeli povedať, či sa im tieto útvary páčili, či a prečo by malo v ľudskej spoločnosti dobro víťaziť nad zlom, či môže plynúť z rozprávky, básne, bájky, príslovia, porekadla aj nejaké ponaučenie.

3. **VYV/PVC na PON**- ísť na prechádzku a naaranžovať z kamienkov pekný obrázok a len tak pre radosť si ho možno aj odfotiť mobilom a zaslať niekomu, o kom žiak vie, že mu obrázkom urobí radosť / mamine, tatovi, starkej, starkému, krstnej mame, alebo si fotku pre radosť a na pamiatku uloží do archívu ,,pekných fotiek“ v svojom mobile/. Ak bude potrebné podľa nariadenia byť doma, tak vytvoriť jednu prácu na tému: ,,Rozvkitnutá jar“ akoukoľvek technikou /ceruzky, voskovky, vodovky, koláž a poďd./

4. Vyhľadať **z PVO/PDA-** **v UTO** v učebnici, inej knihe, alebo na nete také zvieratá, ktoré by on sám, chcel a vedel chovať ak by mal gazdovský dvor a všetky tie zvieratá, ktoré by nechal voľne žiť v prírode, lebo sa cítia bezpečnejšie v prírode viac, ako v spoločností ľudí. Nechať dieťa zamyslieť sa nad tým, či a prečo je dôležité porozumieť zvieratám a nechať ich žiť na mieste, ktoré je pre nich prirodzené, kde sú ,,doma“. Zamyslieť sa nad tým akú úlohu plnia ZOO, nebáť sa vyjadriť aj kritický názor a polemizovať. Či už s maminou, alebo staršou sestrou a pod. Alebo sa zamyslieť nad tradíciou CIRKUSOV, prečo vznikli, či majú ešte význam, či môžu fungovať a byť ziskové aj cirkusové predstavenia bez zvierat, tak aby táto tradícia putujúcich predstavení prežila i v tomto storočí.

5. Skúsiť nájsť z **ANJ** v **STR** v učebnici, slovníku, alebo na nete a zapísať si po anglicky slová, ktoré by mali charakterizovať dobrého/slušného človeka. Nevadí, ak ich nebudeš vedieť vysloviť správne, ale zamysli sa, či by si vedel charakterizovať toho, kto je opak dobrého/slušného človeka. Slová, ktoré sa pokúsiš preložiť si aj zapíš po anglicky /stačí ak nájdeš a preložíš aspoň tri slová/: 1. pokojný, 2. milý, 3. láskavý, 4.chápavý, 5. ohľaduplný, 6.citlivý, 7.ľudský. A pokús sa nájsť medzi kamarátmi- rovesníkmi aspoň dvoch, ktorých pokladáš za dobrých/slušných.

6. **Vyhľadať z VLA- vo ŠTV** informácie o jednom z našich mostoch /podľa tvojho výberu/ spájajúcich Petržalku s BA, tak aby si vedel kamarátom z Martina, Popradu, Bardejova a pod. povedať, prečo ich chceš cez most v lete previesť, prečo by mohol byť most zaujímavý aj pre turistov z celého sveta, nielen pre nás Slovákov. Porozmýšľaj, či je úloha architekta pri návrhu tj kreslení mosta ľahká, alebo ťažká a či potrebuje pri návrhu informácie aj z oblasti: VÝTVARNEJ-MATEMATIKY-GEOMETRII- PRACOVNEJ VÝCHOVY. Skúsiť sa zamyslieť nad tým, prečo bol most postavený z ocele, železa, betónu a nie dreva, alebo kameňa. Ak chceš nakresli ,,svoj MOST“